CELEX: 62009TN0032
Language: hu
Date: 2009-01-26 00:00:00
Title: T-32/09. P. sz. ügy: A Közszolgálati Törvényszék F-18/07. sz., Marcuccio kontra Bizottság ügyben 2008. november 4-én hozott ítélete ellen Luigi Marcuccio által 2009. január 26-án benyújtott fellebbezés

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/51
            
         A Közszolgálati Törvényszék F-18/07. sz., Marcuccio kontra Bizottság ügyben 2008. november 4-én hozott ítélete ellen Luigi Marcuccio által 2009. január 26-án benyújtott fellebbezés
   (T-32/09. P. sz. ügy)
   (2009/C 69/111)
   Az eljárás nyelve: olasz
   Felek
   
      Fellebbező: Luigi Marcuccio (Tricase, Olaszország) (képviselő: G. Cipressa ügyvéd)
   
      A másik fél az eljárásban: az Európai Közösségek Bizottsága
   A fellebbező kérelmei
   
               —
            
            
               Az Elsőfokú Bíróság mindenképpen:
               
                           (A1)
                        
                        
                           teljes egészében semmisítse meg a vitatott végzést;
                        
                     
                           (A2)
                        
                        
                           állapítsa meg, hogy az első fokon benyújtott kereset teljes mértékben elfogadható volt;
                        
                     
         
               —
            
            
               elsődlegesen:
               
                           (B1)
                        
                        
                           adjon helyt teljes egészükben és kivétel nélkül az elsőfokú eljárásban előadott kérelmeknek;
                        
                     
                           (B2)
                        
                        
                           kötelezze az alperest az összes költség viselésére, ideértve mind az elsőfokú eljárás, mind a jelen fellebbezés költségeit;
                        
                     
         
               —
            
            
               másodlagosan:
               
                           (B3)
                        
                        
                           utalja vissza az ügyet a Közszolgálati Törvényszék egy másik tanácsa elé, hogy az újabb döntés hozzon az ügyben.
                        
                     
         Jogalapok és fontosabb érvek
   A jelen fellebbezés a Közszolgálati Törvényszék F-18/07. sz., Marcuccio kontra Bizottság ügyben 2008. november 4-én hozott végzése ellen irányul, amely a fellebbező keresetét mint nyilvánvalóan elfogadhatatlant elutasította.
   Fellebbezésének alátámasztására a fellebbező a következő jogalapokra hivatkozik:
   
               —
            
            
               Az arra vonatkozó indokolás teljes hiánya, hogy miért tekintik a megtámadott végzés 3. pontjában hivatkozott 2005. október 11-i feljegyzést a személyzeti szabályzat 90. cikke értelmében vett kérelemnek, ami azzal a következménnyel jár, hogy a jelen esetre a személyzeti szabályzat 90. cikkének rendelkezéseit alkalmazták.
            
         
               —
            
            
               Azon állításokra vonatkozó indokolás teljes hiánya, amelyek a 2005. október 11-i feljegyzés fellebbezőhöz való megérkezésének időpontjára és a vitatott határozat meghozatalának időpontjára vonatkoznak.
            
         
               —
            
            
               Az elsőfokú eljárást megindító kereset állítólagos nyilvánvaló elfogadhatatlanságának jogellenes megállapítása.
            
         A védekezés előterjesztésének időpontjára vonatkozó indoklásnak a teljes hiánya és az előterjesztésének időpontjára vonatkozó előzetes vizsgálatok teljes hiánya, valamint eljárási hiba annyiban, amennyiben figyelmen kívül hagyták azt a követelményt, hogy az alperes által határidőn túl előterjesztett védekezést ne vegyék tekintetbe.
   
               —
            
            
               Az Emberi Jogok Európai Egyezményének 6. cikkéből és az Európai Unió Alapjogi Chartájának 47. cikkéből következő tisztességes eljáráshoz való jog megsértése.